»Fik«, seggt de Fru, »oh, lop em nah!
Ob ok 'ne Bratwurst müßt dorbi?«
Un Fik kümmt t'rügg: »Ja, säd hei, ja!
Dat künn taum wenigsten nich schaden.«
Na, up Befehl von Jakob Kalw
Würd Holtermann nu ingesmert
Un mit 'ne gnäterswarte Salw
Sin leiwes Antlitz angeteert,
Un as en Turban up den Kopp
Lagg de Salwjett mit Surkrut,
Un baben lagg de Bratwust up,
Un unse gaud Herr Holtermann
Sach as en Muhrenkönig ut.